Siege (kirja)

Siege on kokoelma esseitä 1980-luvulta, jotka kerättiin yksiin kansiin vuonna 1992. Siegen kirjoitti uusnatsi James Mason, joka oli sarjamurhaaja Charles Mansonin tukija. Sen jälkeen kun Mason oli pettynyt uusnatsiliikkeen yritykseen muodostaa massaliike, hän alkoi kannattaa valkoista vallankumousta terrorismin avulla. Masonia on kutsuttu "fasistiterrorismin kummisedäksi" ja hänet on luokiteltu "terroristi-entiteetiksi" Kanadassa. Mason kirjoitti alun perin esseet Kansallissosialistiselle Vapautusrintamalle, Amerikan Natsipuolueesta irtautuneelle militantille sirpaleryhmälle.

Sisältö ja ideologia: Siege-kulttuuri
Siegen ideologiaa kutsutaan yleisesti "Siege-kulttuuriksi" uusnatsien ja vastaterrorismin asiantuntijoiden toimesta. Siege-kulttuuria inspiroi natsismi ja siihen sisältyy idea systeemistä, joka on hallituksen, juutalaisten ja kapitalistien salaliitto valkoisia vastaa. Siege-kulttuurissa fasismi on korkein totuus ja luonnollinen tila, jossa valkoiset dominoivat kaikkia muita. Tämän seurauksena Siege-kulttuuri uskoo, että mikä tahansa tämän viestin pehmentäminen ja kaikki kompromissi on perustavanlaatuisesti mahdotonta. Siege-kulttuuri on myös kriittinen muita oikeistolaisia kohtaan, joita ei pidetä omistautuneina ja että Siege-kulttuuriin kuuluvia pidetään vallankumouksen etujoukkoina, joilla on uniikki yhteys totuuksiin.

Muistiossaan FBI mainitsee "Siege-verkoston", jota he kuvaavat "globaalina online-kanavien ja oikean elämän ryhmien verkostona, jotka tekevät yhteistyötä virtuaalimaailmassa". Europol myös totesi "Terrorismitilanne ja trendiraportissa" vuodelta 2022, että "Siege ja akselerationismi, joilla molemmilla on huomattava potentiaali aiheuttaa väkivaltaa, olivat merkittävimpiä ideologioita vuonna 2021, erityisesti houkutellen radikalisoituneita nuoria netissä".

Lähes sataan murhaan yhdistetty uusfasistinen nettisivu Iron March uudelleenjulkaisi ja popularisoi Masonin Siegen ja sen selvästi terroristisen uusnatsismin. International Centre for Counter-Terrorismin mukaan:

Vaikkakin marginaalinen ideologia jopa äärioikeistolaisten keskuudessa, "Siege-kulttuuri on yhdistetty moniin uusiin äärioikeistolaisiin vastaterrorismitapauksiin Englannissa" Centre for Research and Evidence on Security Threatsin mukaan. Siege on pakkolukemista monissa uusnatsiliikkeissä nykyjään, ja jotkut pitävät Masonia tärkeimpänä elävänä fasistisena vallankumouksellisena. Siege kannatti "yksinäinen susi-terrorismia", vuosia ennen kuin paremmin tunnettu Louis Beam julkaisi esseensä "Johtajaton vastarinta". Vihdoin löydettyään yleisönsä, Masonin kirjoitukset ovat inspiroineet piikin militantissa uusnatsiaktivismissa. Erityisesti nuorille uusnatseille, 2015 jälkeen Siege on ollut keskeinen teos, joka kilpailee jopa Mein Kampfin kanssa. Vastaterrorismiekspertit pitävät tätä huolestuttavana sillä Siege kuuluu "häpeilemättömän terroristiseen" osaan äärioikestokulttuuria. Maailmanlaajuisesti Siege on yhdistetty lukuisiin terroristihyökkäyksiin ja suunnitelmiin, Counter Extremism Project yhdisti Siege-kulttuurin 25 terroristiin pelkästään vuonna 2020. Esimerkiksi Suomessa vuonna 2021 pidätettiin viisi miestä jotka SUPO:n mukaan kuuluivat Siege-kulttuuriin, ja näiltä takavarikoitiin rynnäkkökiväärejä ja räjähteitä. Southern Poverty Law Centerin mukaan, uusi uusnatsisukupolvi "käy läpi täyden immersion Masonin oppeihin [...] ja he haastavat vakiintuneen äärioikeiston ja vasemmiston heidän valmiudellaan toteuttaa väkivaltaa."

Siege-kulttuurijärjestöjä
Atomwaffen Division on akselerationistinen uusnatsijärjestö jonka Brandon Russell perusti vuonna 2013, ja järjestö on syyllistynyt useisiin murhiin ja terroristisuunnitelmiin. Atomwaffen Division on kielletty terroristijärjestönä Englannissa, Kanadassa ja Australiassa.
The Base on uusnatsistinen valkoista ylivaltaa ja akselerationismia kannattava puolisotilaallinen vihajärjestö jonka perusti vuonna 2018 Rinaldo Nazzaro, ja järjestö on aktiivinen Yhdysvalloissa, Kanadassa, Australiassa, Etelä-Afrikassa ja Euroopassa. Se on julistettu terroristijärjestöksi Kanadassa, Australiassa ja Englannissa.
Combat 18 on uusnatsijärjestö joka on kielletty Kanadassa ja Saksassa ja on yhdystetty Walter Lübcken murhaan ja 2009 Vitkovin tuhopolttoon.
Pohjoismainen vastarintaliike on yleispohjoismainen uusnatsijärjestö jonka ideologiana toimii akselerationismi ja joka on yhdistetty ONAan ja useisiin terroristisuunnitelmiin ja murhiin, kuten antifasistin murha Helsingissä 2016. Vastarintaliikettä on yritetty kieltää terroristijärjestönä ympäri maailmaa, ja se on kielletty Suomessa.
Order of Nine Angles on uusnatsisatanistijärjestö joka on yhdistetty useisiin murhiin ja terroristi-iskujen suunnitteluihin. ONAa on yritetty kieltää ympäri maailmaa terroristijärjestönä. Tämän lisäksi ONA on yhdistetty Atomwaffeniin ja The Baseen, ja ONAn perustaja David Myatt toimi C18 johtajana.
Venäjän imperialistiliike on valkoista ylivaltaa kannattava järjestö joka on perustettu Venäjällä ja kielletty Yhdysvalloissa ja Kanadassa sen yhteyksistä uusfasistisiin terroristeihin. Järjestön kouluttamat henkilöt ovat syyllistyneet pommi-iskuihin ja liittyneet separatistin joukkoihin Donbassissa.

Viitteet 

Yhdysvaltalaiset tietokirjat
Vuoden 1992 kirjat
Antisemitismi Yhdysvalloissa